Ο **Σεμέν Σεργκέιβιτς Αντόνοφ** (ρωσικά: Семён Сергеевич Антонов‎‎
, Νιζνιβάρταφσκ, 18 Ιουλίου 1989) είναι Ρώσος επαγγελματίας καλαθοσφαιριστής της ΤΣΣΚΑ Μόσχας του VTB Πρωταθλήματος. Εκπροσωπεί επίσης την εθνική ομάδα της Ρωσίας, κερδίζοντας χάλκινα μετάλλια σε Ευρωπαϊκό και Ολυμπιακό επίπεδο. Μπορεί να παίξει είτε σε θέσεις σμολ φόργουορντ είτε σε πάουερ φόργουορντ.

 Ο Αντόνοφ το 2018

Επαγγελματική σταδιοδρομία
--------------------------

Ο Αντόνοφ ξεκίνησε την επαγγελματική του σταδιοδρομία με την Άβτοντορ Σαράτοφ το 2006. Έμεινε στον σύλλογο μέχρι το τέλος της περιόδου 2008-09 και πήγε στην TSU Μπάσκετ Τάμποφ για έναν χρόνο.

Το 2011, μεταγράφηκε στη Νίζνι Νόβγκοροντ όπου έμεινε για έξι χρόνια.

Στις 17 Ιουνίου 2016, ο Αντόνοφ υπέγραψε διετές συμβόλαιο με επιλογή ενός ακόμη έτους με τη ρωσική ομάδα ΤΣΣΚΑ Μόσχας. Τη σεζόν 2018-19, είχε κατά μέσο όρο 7 λεπτά συμμετοχής σε κάθε ματς με 1,4 πόντους και 1 ριμπάουντ στα 21 ματς που αγωνίστηκε στην Ευρωλίγκα. Στις 117 Ιουνίου 2019, ανανέωσε το συμβόλαιό του για άλλα δύο χρόνια. Την σεζόν 2020-21 ο Ρώσος φόργουορντ είχε 1.8 πόντους και 1 ριμπάουντ μέσο όρο με 45.8% στα τρίποντα σε 8.5 λεπτά συμμετοχής στην Ευρωλίγκα. Στις 21 Ιουνίου 2021, ο Αντόνοφ ανανέωσε το συμβόλαιό του με την ΤΣΣΚΑ για άλλες τρεις χρονιές.

Εθνική ομάδα της Ρωσίας
-----------------------

Ο Αντόνοφ ήταν μέλος των εθνικών ομάδων νέων της Ρωσίας. Με τις μικρές εθνικές ομάδες της Ρωσίας, έπαιξε στο Ευρωπαϊκό Πρωτάθλημα Εφήβων του 2007, στο Ευρωπαϊκό Πρωτάθλημα Νέων Ανδρών της FIBA του 2008 και στο Ευρωπαϊκό Πρωτάθλημα Νέων Ανδρών της FIBA το 2009.

Υπήρξε επίσης μέλος της εθνικής ομάδας καλαθοσφαίρισης της Ρωσίας. Με την ανώτερη ομάδα της Ρωσίας, έπαιξε στο Ευρωπαϊκό Πρωτάθλημα 2011, όπου κέρδισε το χάλκινο μετάλλιο, και στους Θερινούς Ολυμπιακούς Αγώνες του 2012, όπου κέρδισε το χάλκινο μετάλλιο. Επίσης έχει παίξει στα Ευρωπαϊκά Πρωταθλήματα του 2013, του 2015 και του 2017.

Τίτλοι
------

#### ΤΣΣΚΑ Μόσχας

* Ευρωλίγκα: (2019)
* 4x VTB Λίγκα: (2017, 2018, 2019, 2021)
* Σούπερ Καπ VTB Λίγκα: (2021)

Στατιστικά σταδιοδρομίας
------------------------

Υπόμνημα|   ΣΑ | Συνολικοί αγώνες |   ΒΑΣ  | Συμμετοχές ως βασικός |  ΛΑΓ  | Λεπτά συμμετοχής ανά αγώνα |
|  ΕΣ%  | Ποσοστό ευστοχίας σουτ |  3Π%  | Ποσοστό ευστοχίας τριπόντων |  ΕΒ%  | Ποσοστό ευστοχίας ελευθέρων βολών |
|  ΡΑΓ  | Ριμπάουντ ανά αγώνα |  ΑΑΓ  | Ασίστ ανά αγώνα |  ΚΑΓ  | Κλεψίματα ανά αγώνα |
|  ΜΑΓ  | Μπλοκαρίσματα ανά αγώνα |  ΠΑΓ  | Πόντοι ανά αγώνα |  ΒΔΑ  | Βαθμολογία δείκτη απόδοσης (PIR) |
|  **Έντονα**  | Η καλύτερη επίδοση |  †  | Κέρδισε το πρωτάθλημα |

### Ευρωλίγκα

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΜΑΓ | ΠΑΓ | ΒΔΑ |
| --- | --- | --- | --- | --- | --- | --- | --- | --- | --- | --- | --- | --- | --- |
| 2014–15 | Νίζνι Νόβγκοροντ | 24 | **23** | **25.6** | .444 | .384 | .700 | **3.3** | **1.7** | **.5** | **.6** | **7.1** | **5.3** |
| 2016–17 | ΤΣΣΚΑ Μόσχας | 28 | 3 | 8.7 | .468 | **.538** | **1.000** | 1.1 | .3 | .3 | .3 | 2.1 | 1.4 |
| 2017–18 | **34** | 22 | 13.8 | .500 | .400 | .727 | 2.1 | .6 | .4 | .5 | 4.2 | 4.0 |
| 2018–19† | 21 | 5 | 7.0 | .474 | .133 | .556 | 1.0 | .1 | .1 | .0 | 1.4 | 1.0 |
| 2019–20 | 21 | 0 | 7.5 | **.560** | .077 | .786 | 1.3 | .0 | .2 | .1 | 2.0 | 1.7 |
| 2020–21 | 32 | 1 | 8.3 | .407 | .458 | .500 | 1.0 | .3 | .2 | .1 | 1.8 | 1.1 |
| 2021–22 | 14 | 2 | 7.0 | .800 | .385 | .500 | 0.9 | .1 | .1 | .9 | 2.3 | 1.9 |
| Καριέρα |  | 86 | 48 | 15.4 | .435 | .414 | .727 | 2.1 | .8 | .4 | .5 | 4.3 | 3.5 |

Παραπομπές
----------

1. ↑  «Συμφώνησε με Αντόνοφ η ΤΣΣΚΑ (pic) | Gazzetta». *www.gazzetta.gr*. Ανακτήθηκε στις 30 Οκτωβρίου 2023.
2. ↑  «ΤΣΣΚΑ Μόσχας: Ανανέωσε ο Αντόνοφ για δύο χρόνια! (pic) | Gazzetta». *www.gazzetta.gr*. Ανακτήθηκε στις 30 Οκτωβρίου 2023.
3. ↑  «Νέο τριετές συμβόλαιο σε Αντόνοφ από την ΤΣΣΚΑ». *www.sport24.gr*. Ανακτήθηκε στις 30 Οκτωβρίου 2023.
4. ↑  «EuroBasket 2011. Russia's final roster announced, Vyaltsev and Voronov not included». *sports.ru*. 28 Αυγούστου 2011. Ανακτήθηκε στις 28 Αυγούστου 2011.
5. ↑  Semen ANTONOV (RUS).

Εξωτερικοί σύνδεσμοι
--------------------

* Ο Σεμέν Αντόνοφ στο euroleague.net
* Ο Σεμέν Αντόνοφ στο fiba.com (αρχείο)
* Ο Σεμέν Αντόνοφ στο eurobasket.com